कार्यालय उद्घाटन र मन्त्रीको खाने बस्ने खर्च अन्तर्गत एक लाख २० हजार अनावश्यक खर्च गरेको भनि बिभिन्न सञ्चार माध्यममा समाचार आएपछि कार्यालयको तर्फबाट त्यसरी विना प्रयोजन खर्च नगरिएको भनि ८० हजार रुपैया बराबरको विज्ञापन छपाएर त्यसको प्रष्टीकरण गर्ने प्रयास गरेको छ । '३२ हजारको खर्चको प्रष्टिकरणका लागि ८० हजार रुपैयाँको बिज्ञापन खर्च किन ?' भन्ने हाम्रो प्रश्नमा कार्यालय प्रमुख अधिकारीले कार्यालयले त्यो विज्ञापनको लागि भन्दा पनि खण्डन छाप्न दिएको उल्लेख गरे भने त्यसलाई विज्ञापन बनाएर छापेको बारेमा जानकारी नभएको बताए ।
